Nela Lopušanová

Nela Lopušanová (* 26. február 2008, Žilina) je slovenská ľadová hokejistka a hokejbalistka. Hrá na pravom krídle.

 Kariéra 
Korčuľovať začala v dvoch rokoch a od štyroch rokov sa venovala hokeju v klube MsHKM Žilina. V trinástich rokoch nastúpila za chlapčenský tím MHK Dolný Kubín a v rovnakej sezóne začala hrať za Žilinu slovenskú najvyššiu súťaž žien. V zápase proti Ice Dream Košice 26. februára 2023 vytvorila rekord extraligy, keď v jednom zápase strelila desať gólov a na deväť nahrala.

Ešte pred pätnástimi narodeninami reprezentovala Slovensko na Majstrovstvách sveta v ľadovom hokeji žien do 18 rokov 2023 vo Švédsku, kde Slovensko obsadilo šieste miesto. Lopušanová vyhrala s deviatimi gólmi a tromi asistenciami kanadské bodovanie a bola zvolená za najužitočnejšiu hráčku šampionátu. Stala sa tu aj prvou ženou, ktorá na vrcholnom turnaji dokázala skórovať vďaka finte zvanej michigan, kedy nabrala puk naplocho na čepeľ hokejky a zasunula do bránky. Vďaka svojim výkonom sa stala v čase majstrovstiev najhľadanejším hokejistom na databáze Eliteprospects a kanadský hokejový expert Craig Button navrhol jej pozvanie na súťaž šikovnosti na NHL All-Star Game. Zúčastnila sa aj Európskeho olympijského festivalu mládeže v Rakúsku, kde slovenský tím získal strieborné medaily.

Vo februári 2023 prvýkrát nastúpila za slovenskú reprezentáciu dospelých a pri svojom debute strelila hetrik. Potom oznámila, že po dokončení základnej školy začne študovať na Bishop Kearney High School v USA, aby sa mohla pripravovať so školským hokejovým družstvom.

V roku 2022 nastúpila na seniorských Majstrovstvách sveta v hokejbale, kde vybojovala so slovenskou reprezentáciou tretie miesto a bola zaradená do All Star tímu.

Jej starší brat Šimon Lopušan hrá hokej za tím Vlci Žilina.

Štatistiky kariéry
 Ligy 
  Základná časť Play-off Sezóna  Tím  Liga Z  G  A  B  T Z  G  A  B  T 2021–22  MHK Dolný Kubín U16  Liga kadetov 3  1  2  3  0 –  –  –  –  – 2021–22  MsHKM Žilina  Extraliga žien 6  25  15  40  4 –  –  –  –  – 2022–23  VLCI Žilina U16  Liga starších žiakov AA 13  18  25  43  6 –  –  –  –  – 2022–23  MsHKM Žilina  Extraliga žien 8  28  21  49  8 –  –  –  –  –Liga starších žiakov AA celkovo 16  19  27  46  6 –  –  –  –  –Extraliga žien celkovo 14  53  36  89  12 –  –  –  –  –

Reprezentácia
 Rok  Tím  Podujatie  Výsledok   Z  G  A  B  T 2023    U18  6. miesto 5  9  3  12  2 2023  Slovensko  EYOF   4  6  6  12  6 2024    U18  6. miesto 5  2  1  3  3Juniorské súťaže celkovo 14  17  10  27  11

 Ocenenia 
Ľadový hokej
CenaRokRef. MS žien do 18 rokov – Najlepší útočník 2023  MS žien do 18 rokov – MVP 2023  MS žien do 18 rokov – All-Star team 2023  EYOF – Najlepší útočník 2023  Cena Piotra Nurowského pre najlepšieho mladého európskeho športovca 2023 

Hokejbal
CenaRokRef. Majstrovstvá sveta – Bronzová medaila 2022  Majstrovstvá sveta – All-Star team 2022 

 Referencie 

 Externé odkazy 
 Nela Lopušanová na eliteprospects.com
 Nela Lopušanová na hockeyslovakia.sk

 Zdroj 

Kategória:Slovenské hokejistky
Kategória:Osobnosti zo Žiliny